Alius Mikėnas

Alius Mikėnas (g. 1955 m. rugsėjo 22 d. Vilniuje) – Lietuvos šachmatininkas, tarptautinis korespondencinių šachmatų meistras (ICM).

Biografija 
Tėvas – nusipelnęs šachmatininkas Vladas Mikėnas.

1980 metais  Vilniaus universiteto Ekonomikos kibernetikos fakultete įgijo ekonomisto-matematiko specialybę.

Šachmatais susidomėjo 1965 metais. Nuo 1972 metų kandidatas į sporto meistrus. Šachmatais žaidė Vilniaus komandos sudėtyje su Erfurto, Gdansko ir Baltijos šalių sostinių komandomis. Lietuvai atstovavo Sovietų Sąjungos šachmatų spartakiados jaunimo lentose. Nuo 1997 metų tarptautinis korespondencinių šachmatų meistras (ICM). 2001 metų Lietuvos šachmatų čempionate laimėjo prieš didmeistrį Šarūną Šulskį ir tarpt. meistrą Vaidą Sakalauską, tačiau čempionate užėmė paskutinę (14) vietą.

1994 m. gegužės 6 d. įsteigė Vlado Mikėno fondą.

Pasiekimai 
 1970-1986 metais daugkartinis Lietuvos „Žalgirio“ šachmatų pirmenybių nugalėtojas ir prizininkas
 1972 metų Pabaltijo respublikų vyrų asmeninių šachmatų pirmenybių prizininkas
 1984 metų Sovietų Sąjungos korespondencinių šachmatų komandinių pirmenybių čempionas 
 1996 metų 50-ojo Europos asmeninių korespondencinių šachmatų pirmenybių  čempionas

Šaltiniai 

Lietuvos korespondenciniai šachmatininkai
Europos korespondencinių šachmatų čempionai